b'\n_START_ARTICLE_\nPape\xc5\xbe Sisinij\n_START_SECTION_\n\xc5\xbdivljenjepis\n_START_PARAGRAPH_\nPape\xc5\xbe Sisinij je bil se je rodil v Siriji in je bil po narodnosti Sirec. O\xc4\x8detu je bilo ime Janez. Bil je najb\xc5\xbe siroma\xc5\xa1nega rodu, ker je bila njegova odkupnina za pape\xc5\xa1tvo v primeri z drugimi pape\xc5\xbei sorazmerno zelo nizka; pri izvolitvi je prejel pa bogate darove od uglednih me\xc5\xa1\xc4\x8danov: iz njihovih prispevkov in darov dobrotnikov se je nabrala lepa vsota 42 funtov zlata in 310 funtov srebra. Iz tega lahko sklepamo, da on ni bil aristokratskega porekla. _NEWLINE_Izvoljen je bil sicer \xc5\xbee oktobra 707, vendar je bil posve\xc4\x8den \xc5\xa1ele 15. januarja 708 in je tako vladal komaj slabe tri tedne. Kljub temu spada med pomembnej\xc5\xa1e pape\xc5\xbee. Zaradi svojega odlo\xc4\x8dnega zna\xc4\x8daja je na vsak na\xc4\x8din hotel zavarovati Rim pred napadi in obleganji arijancev in muslimanov. Pripravil je vse potrebno za obnovo razmajanega rimskega obzidja, ko je sredi dela omahnil. _NEWLINE_\xc4\x8ceprav ga je protin tako zdeloval, da se ni mogel sam niti hraniti, je bil res mo\xc5\xbe izredno krepkega zna\xc4\x8daja, ki je hotel storiti vse, kar se je dalo v tistih razmerah, v obrambo rimskega mesta in kr\xc5\xa1\xc4\x8danstva.\n_START_SECTION_\nSmrt\n_START_PARAGRAPH_\nPape\xc5\xbe Sisinij je pravzaprav vladal komaj dvajset dni. Ko se je lotil zaradi mnogih napadov in dolgih obleganj propadlih utrdb in obzidja, mu je nenadna smrt prekri\xc5\xbeala na\xc4\x8drte. _NEWLINE_Umrl je v Rimu 4. februarja 708 in je pokopan v stari baziliki sv. Petra v Vatikanu.'